REGOLAMENT TAL-KUMMISSJONI (KE) Nru 458/2008
tas-26 ta' Mejju 2008
li jemenda r-Regolament tal-Kunsill (KE) Nru 2368/2002 ta' l-20 ta' Diċembru 2002 li jimplimenta l-iskema ta' ċertifikazzjoni tal-Kimberley Process fil-kummerċ internazzjonali ta' djamanti mhux maħduma
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 2368/2002 li jimplimenta l-iskema ta' ċertifikazzjoni tal-Kimberley Process fil-kummerċ internazzjonali ta' djamanti mhux maħduma (1), u partikolarment l-Artikoli 19 u 20 tiegħu,
Billi:
(1)
Il-Presidenza ta' l-iskema ta' ċertifikazzjoni Kimberley Process, permezz ta' l-Avviż tal-Presidenza ta' l-20 ta' Novembru 2007, iddeċidiet li żżid lir-Repubblika tal-Kongo mal-lista ta’ Parteċipanti mit-8 ta’ Novembru 2007.
(2)
L-Anness II għandu jiġi emendat skond dan.
(3)
Il-Bulgarija, il-Ġermanja u r-Rumanija għarfu lill-Kummissjoni bil-modifiki lid-dettalji tal-kuntatti ta' l-awtoritajiet Komunitarji tagħhom.
(4)
L-Anness III għandu jiġi emendat skond dan.
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 2368/2002 jinbidel bl-Anness 1 ta’ dan ir-Regolament.
Artikolu 2
L-Anness III tar-Regolament (KE) Nru 2368/2002 jinbidel bl-Anness II ta’ dan ir-Regolament.
Artikolu 3
Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 26 ta’ Mejju 2008.